CELEX: 32021D0059
Language: et
Date: 2021-01-14 00:00:00
Title: Poliitika- ja julgeolekukomitee otsus (ÜVJP) 2021/59, 14. jaanuar 2021, millega nimetatakse ametisse Liibüas läbiviidava Euroopa Liidu integreeritud piirihalduse abimissiooni (EUBAM Libya) juht (EUBAM Libya/1/2021)

26.1.2021   
               
               
                  ET
               
               
                  Euroopa Liidu Teataja
               
               
                  L 26/3
               
            
         POLIITIKA- JA JULGEOLEKUKOMITEE OTSUS (ÜVJP) 2021/59,
         14. jaanuar 2021,
         millega nimetatakse ametisse Liibüas läbiviidava Euroopa Liidu integreeritud piirihalduse abimissiooni (EUBAM Libya) juht (EUBAM Libya/1/2021)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 22. mai 2013. aasta otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya), (1) eriti selle artikli 9 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Otsuse 2013/233/ÜVJP artikli 9 lõike 1 kohaselt on poliitika- ja julgeolekukomitee (PJK) volitatud tegema kooskõlas aluslepingu artikli 38 kolmanda lõiguga Liibüas läbiviidava Euroopa Liidu integreeritud piirihalduse abimissiooni (EUBAM Libya) poliitiliseks kontrolliks ja strateegiliseks juhtimiseks asjakohaseid otsuseid, sealhulgas missiooni juhi ametisse nimetamise kohta.
                  
               
                     (2)
                  
                  
                     PJK võttis 30. augustil 2016 vastu poliitika- ja julgeolekukomitee otsuse (ÜVJP) 2016/1634, (2) millega nimetatakse Vincenzo TAGLIAFERRI missiooni EUBAM Libya juhiks alates 1. septembrist 2016 kuni 21. augustini 2017.
                  
               
                     (3)
                  
                  
                     Vincenzo TAGLIAFERRI volitusi missiooni EUBAM Libya juhina on korrapäraselt pikendatud, viimati kuni 30. septembrini 2020 nõukogu otsusega (ÜVJP) 2020/903, (3) millega muudeti samuti otsust 2013/233/ÜVJP ja pikendati missiooni EUBAM Libya kestust kuni 30. juunini 2021.
                  
               
                     (4)
                  
                  
                     11. jaanuaril 2021 tegi liidu välisasjade ja julgeolekupoliitika kõrge esindaja ettepaneku nimetada Natalina CEA missiooni EUBAM Libya juhiks alates 1. veebruarist 2021 kuni 30. juunini 2021,
                  
               ON VASTU VÕTNUD KÄESOLEVA OTSUSE:
         
            Artikkel 1
            Natalina CEA nimetakse Liibüas läbiviidava Euroopa Liidu integreeritud piirihalduse abimissiooni (EUBAM Libya) juhiks alates 1. veebruarist 2021 kuni 30. juunini 2021.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. veebruarist 2021.
         
         
            Brüssel, 14. jaanuar 2021
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 138, 24.5.2013, lk 15.
         
            (2)  Poliitika- ja julgeolekukomitee 30. augusti 2016. aasta otsus (ÜVJP) 2016/1634 Liibüas läbiviidava Euroopa Liidu integreeritud piirihalduse abimissiooni (EUBAM Libya) juhi ametisse nimetamise kohta (EUBAM Libya/1/2016) (ELT L 243, 10.9.2016, lk 10).
         
            (3)  Nõukogu 29. juuni 2020. aasta otsus (ÜVJP) 2020/903, millega muudetakse otsust 2013/233/ÜVJP, mis käsitleb Euroopa Liidu integreeritud piirihalduse abimissiooni Liibüas (EUBAM Libya) (ELT L 207, 30.6.2020, lk 32).